CELEX: 
Language: lt
Date: 2018-01-29 00:00:00
Title: KOMISIJOS DELEGUOTASIS REGLAMENTAS (ES) …/... kuriuo dėl baltymų tolesnio maitinimo kūdikių mišiniuose reikalavimų iš dalies keičiamas Komisijos deleguotasis reglamentas (ES) 2016/127

AIŠKINAMASIS MEMORANDUMAS
            
            
               1.DELEGUOTOJO AKTO BENDROSIOS APLINKYBĖS
            
            
               2013 m. birželio 12 d. Europos Parlamento ir Tarybos reglamento (ES) Nr. 609/2013 dėl kūdikiams ir mažiems vaikams skirtų maisto produktų, specialiosios medicininės paskirties maisto produktų ir viso paros raciono pakaitalų svoriui kontroliuoti
                  1
                11 straipsnio 2 dalimi Europos Komisijai suteikiami įgaliojimai priimti deleguotuosius aktus, siekiant atnaujinti, be kita ko, 2015 m. rugsėjo 25 d. Komisijos deleguotąjį reglamentą (ES) 2016/127, kuriuo Europos Parlamento ir Tarybos reglamentas (ES) Nr. 609/2013 papildomas specialiaisiais pradinio ir tolesnio maitinimo kūdikių mišinių sudėties ir informacijos apie juos teikimo reikalavimais ir su kūdikių bei mažų vaikų maitinimu susijusios informacijos teikimo reikalavimais
                  2
               .
            
            
               Šiuo deleguotuoju reglamentu siekiama iš dalies pakeisti Komisijos deleguotąjį reglamentą (ES) 2016/127, juo reikalaujamą mažiausią baltymų kiekį tolesnio maitinimo kūdikių mišiniuose karvių pieno arba ožkų pieno baltymų pagrindu sumažinant iki 1,6 g/100 kcal (0,38 g/100 kJ).
            
            
               2.KONSULTACIJOS PRIEŠ PRIIMANT AKTĄ
            
            
               Komisija šiuo klausimu konsultavosi su Europos maisto saugos tarnyba (EFSA). Šio deleguotojo reglamento reikalavimų mokslinis pagrindas yra EFSA mokslinė nuomonė dėl tolesnio maitinimo kūdikių mišinių, kuriuose yra bent 1,6 g/100 kcal baltymų, saugos ir tinkamumo vartoti kūdikiams
                  3
               .
            
            
               Raštu konsultuotasi su valstybių narių ekspertais Kūdikiams ir mažiems vaikams skirtų maisto produktų, specialiosios medicininės paskirties maisto produktų ir viso paros raciono pakaitalų svoriui kontroliuoti ekspertų grupėje
                  4
               . Ekspertų grupės konsultacijos raštu vyko 2017 m. birželio 30 d. – 2017 m. rugsėjo 6 d.
            
            
               3.DELEGUOTOJO AKTO TEISINIAI ASPEKTAI
            
            
               Šio deleguotojo reglamento teisinis pagrindas yra Reglamento (ES) Nr. 609/2013 11 straipsnio 2 dalis. Remiantis ta nuostata, atsižvelgiant į atitinkamą technikos ir mokslo pažangą, Komisijai suteikiami įgaliojimai priimti deleguotuosius aktus, siekiant atnaujinti Deleguotąjį reglamentą (ES) 2016/127.
            
            
               Siūlomi Deleguotojo reglamento (ES) 2016/127 pakeitimai susiję su mažiausiu baltymų kiekiu, kurio tuo reglamentu reikalaujama tolesnio maitinimo kūdikių mišiniuose karvių pieno arba ožkų pieno baltymų pagrindu ir kuris sumažinamas remiantis EFSA rekomendacijomis.
            
            
               KOMISIJOS DELEGUOTASIS REGLAMENTAS (ES) …/...
            
            
               2018 01 29
            
            
               kuriuo dėl baltymų tolesnio maitinimo kūdikių mišiniuose reikalavimų iš dalies keičiamas Komisijos deleguotasis reglamentas (ES) 2016/127
            
            
               (Tekstas svarbus EEE)
            
            
               EUROPOS KOMISIJA,
            
            
               atsižvelgdama į Sutartį dėl Europos Sąjungos veikimo,
            
            
               atsižvelgdama į 2013 m. birželio 12 d. Europos Parlamento ir Tarybos reglamentą (ES) Nr. 609/2013 dėl kūdikiams ir mažiems vaikams skirtų maisto produktų, specialiosios medicininės paskirties maisto produktų ir viso paros raciono pakaitalų svoriui kontroliuoti ir kuriuo panaikinami Tarybos direktyva 92/52/EEB, Komisijos direktyvos 96/8/EB, 1999/21/EB, 2006/125/EB ir 2006/141/EB, Europos Parlamento ir Tarybos direktyva 2009/39/EB ir Komisijos reglamentai (EB) Nr. 41/2009 ir (EB) Nr. 953/2009
                  5
               , ypač į jo 11 straipsnio 2 dalį, 
            
            
               kadangi:
            
            
               (1)Komisijos deleguotuoju reglamentu (ES) 2016/127
                  6
                nustatyti, be kita ko, pradinio ir tolesnio maitinimo kūdikių mišinių sudėties ir jų ženklinimo reikalavimai;
            
         
         
            
               (2)Deleguotajame reglamente (ES) 2016/127 konkrečiai nustatyta, kad iš karvių pieno arba ožkų pieno baltymų pagamintuose tolesnio maitinimo kūdikių mišiniuose baltymų kiekis būtų bent 1,8 g/100 kcal (0,43 g/100 kJ);
            
            
               (3)Komisija gavo maisto tvarkymo subjekto prašymą pateikti rinkai tolesnio maitinimo kūdikių mišinius neapdorotų karvių pieno baltymų pagrindu, kuriuose yra bent 1,61 g/100 kcal baltymų, o tai yra mažiau nei Direktyva 2006/141/EB ir Deleguotuoju reglamentu (ES) 2016/127 leidžiamas kiekis; 
            
            
               (4)Komisijos prašymu Europos maisto saugos tarnyba (EFSA) 2017 m. balandžio 5 d. paskelbė mokslinę nuomonę dėl tolesnio maitinimo kūdikių mišinių, kuriuose yra bent 1,6 g/100 kcal baltymų, saugos ir tinkamumo vartoti kūdikiams
                  7
               . Europos maisto saugos tarnyba padarė išvadą, kad vartoti tolesnio maitinimo mišinius neapdorotų karvių pieno ir ožkų pieno baltymų pagrindu, kuriuose baltymų kiekis yra 1,6 g/100 kcal (0,38 g/100 kJ) ir kurie atitinka kitus atitinkamų Sąjungos taisyklių reikalavimus, sveikiems Europoje gyvenantiems kūdikiams, gaunantiems papildomo pakankamos kokybės maisto, yra saugu ir tinkama. Remiantis šia nuomone ir siekiant paskatinti plėtoti naujoviškus produktus, Deleguotuoju reglamentu (ES) 2016/127 reikalaujamas mažiausias baltymų kiekis tolesnio maitinimo kūdikių mišiniuose karvių pieno arba ožkų pieno baltymų pagrindu turėtų būti sumažintas iki 1,6 g/100 kcal; 
            
            
               (5)todėl Deleguotojo reglamento (ES) 2016/127 II priedas turėtų būti atitinkamai iš dalies pakeistas,
            
            
               PRIĖMĖ ŠĮ REGLAMENTĄ:
            
            
               1 straipsnis
            
            
               Komisijos deleguotojo reglamento (ES) 2016/127 II priedas iš dalies keičiamas pagal šio reglamento priedą.
            
            
               2 straipsnis
            
            
               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje 2018 01 29
            
            
               
                     Komisijos vardu
               
               
                     Pirmininkas
                     Jean-Claude JUNCKER
               
               
            
         
         
            
                  
                     (1)
                  
                        OL L 181, 2013 6 29, p. 35.
               
               
                  
                     (2)
                  
                        OL L 25, 2016 2 2, p. 1.
               
               
                  
                     (3)
                  
                        EFSA NDA grupė (EFSA dietinių produktų, mitybos ir alergologijos specialistų grupė), 2017 m. Scientific Opinion on the safety and suitability for use by infants of follow-on formulae with a protein content of at least 1.6 g/100 kcal. EFSA Journal 2017;15(5):4781.
               
               
                  
                     (4)
                  
                        Komisijos ekspertų grupių ir kitų panašių subjektų registro punktas E02893.
               
               
                  
                     (5)
                  
                        OL L 181, 2013 6 29, p. 35.
               
               
                  
                     (6)
                  
                        2015 m. rugsėjo 25 d. Komisijos deleguotasis reglamentas (ES) 2016/127, kuriuo Europos Parlamento ir Tarybos reglamentas (ES) Nr. 609/2013 papildomas specialiaisiais pradinio ir tolesnio maitinimo kūdikių mišinių sudėties ir informacijos apie juos teikimo reikalavimais ir su kūdikių bei mažų vaikų maitinimu susijusios informacijos teikimo reikalavimais (OL L 25, 2016 2 2, p. 1).
               
               
                  
                     (7)
                  
                        EFSA Journal 2017;15(5):4781.
               
            
      
    ---documentbreak--- 
      
         
         
            
               PRIEDAS
            
            
               Deleguotojo reglamento (ES) 2016/127 II priedo 2.1 punkto lentelė („Iš karvių pieno arba ožkų pieno baltymų pagaminti tolesnio maitinimo kūdikių mišiniai“) pakeičiama šia lentele:
            
            
                     
                        Mažiausiai
                     
                  
                  
                     
                        Daugiausiai
                     
                  
               
                     
                        0,38 g/100 kJ
                     
                     
                        (1,6 g/100 kcal)
                     
                  
                  
                     
                        0,6 g/100 kJ
                     
                     
                        (2,5 g/100 kcal)